Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi neuvoston direktiivin 67/548/ETY muuttamisesta siltä osin kuin kyse on tiettyjen vaarallisten aineiden merkinnöistä Itävallassa ja Ruotsissa"



Virallinen lehti nro C 040 , 15/02/1999 s. 0043



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi neuvoston direktiivin 67/548/ETY muuttamisesta siltä osin kuin kyse on tiettyjen vaarallisten aineiden merkinnöistä Itävallassa ja Ruotsissa" (1999/C 40/13) Neuvosto päätti 23. marraskuuta 1998 EY:n perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Talous- ja sosiaalikomitea hyväksyi 2. 3. joulukuuta 1998 pitämässään 359. täysistunnossa (joulukuun 2. päivän kokouksessa) yleisesittelijäksi Klaus Stöllnbergerin ja hyväksyi seuraavan lausunnon äänin 94 puolesta 2:n pidättyessä äänestyksestä. 1. Johdanto 1.1. Neuvoston direktiivi 67/548/ETY (), sellaisena kuin se on viimeksi muutettuna komission direktiivillä 98/73/EY (), annettiin vaarallisten (kemiallisten) aineiden kaupan esteiden poistamiseksi ja ihmisten ja erityisesti työssään aineita käsittelevien terveyden suojelemiseksi. Direktiivin tuloksena jäsenvaltiot ryhtyivät noudattamaan vaarallisten aineiden markkinoinnissa yhteisiä luokittelu-, pakkaus- ja merkintäsääntöjä. Vuodesta 1981 jäsenvaltioita on koskenut myös yhteinen ilmoitusmenettely, kun markkinoille on tullut "uusia" aineita. Yhteisten vaatimusten tavoitteena on taata ihmisten terveyden ja ympäristön suojelun korkea taso yhteisön alueella perustamissopimuksen edellyttämällä tavalla. 1.2. Direktiivin 67/548/ETY liitteessä I on lueteltu ne vaaralliset aineet, joiden luokittelusta ja merkitsemisestä on yhteisötasolla sovittu. Muissa liitteissä määritellään luokittelu-, pakkaus- ja merkintäjärjestelmän tarpeelliset yksityiskohdat. Lisäksi 23 artikla sisältää merkintöjä koskevia erityismääräyksiä. Vaarallisen aineen pakkausmerkinnän tulee mm. sisältää selvä ja kestävä aineen vaarallisuutta ilmaiseva tunnus, aineen erityisriskeistä kertova vakiolauseke (R-lauseke) ja sen turvallisesta käytöstä kertova vakiolauseke (S-lauseke). 1.3. Uusissa jäsenvaltioissa sovellettavien toimien vuoksi EU-liittymissopimuksessa myönnettiin Itävallalle ja Ruotsille mm. lupa poiketa näistä merkintämääräyksistä (Itävalta voi vaatia käytettäväksi ylimääräisiä vaarallisuutta ilmaisevia tunnuksia ja S-lausekkeita ja Ruotsi ylimääräisiä R-lausekkeita, joita direktiivin liitteet eivät sisällä) Näin otetaan huomioon kyseisten maiden omat ihmisten terveyden ja ympäristön suojelun standardit. Liittymissopimuksessa säädetään myös näiden määräysten "yhteisön menettelyjen mukaisesta" tarkistamisesta 31. joulukuuta 1998 mennessä. 1.4. Suurin osa poikkeuksista, joita liittymissopimuksessa myönnettiin direktiivin 67/548/ETY täytäntöönpanoon, on tarkistettu kaikkia jäsenvaltioita tyydyttävällä tavalla nelivuotisen tarkistusjakson (1. tammikuuta 1995 31. joulukuuta 1998) aikana. Voimassa olevaan yhteisön lainsäädäntöön tehdään huomattavia muutoksia tarkistuksen tuloksena. Tiettyjä merkintöjä koskevia seikkoja ei kuitenkaan Itävallan ja Ruotsin osalta saatu tarkistettua määräaikaan mennessä. 1.5. Seuraavien merkintöihin liittyvien seikkojen käsittely on vielä kesken: 1.5.1. Itävallassa käytetty turvallista hävittämistä koskeva lisämerkintä Sitä, tarvitaanko tiettyjen vaarallisten aineiden ja niiden pakkausten hävittämistä koskevaa merkkiä, jossa on jäteastian päälle piirretty rasti, harkitaan vielä. On kuitenkin todennäköistä, että vastaava merkintävaatimus sisällytetään "vaarallista kotitalousjätettä" koskevaan komission direktiiviehdotukseen. Ehdotuksen hyväksyminen ennen kuluvan vuoden loppua ei kuitenkaan ole todennäköistä. 1.5.2. Itävallan ehdottama ylimääräinen S-lauseke "Vastalääke olemassa, lääkintähenkilöstön tulee ottaa yhteyttä myrkytystietokeskukseen" -lauseke, joka koskee onnettomuustapauksessa noudatettavia vastatoimia, ei (toistaiseksi) ole saanut tukea jäsenvaltioiden asiantuntijoiden () enemmistöltä lähinnä siksi, että myrkytystietokeskusten organisaatio on eri jäsenvaltioissa hyvin erilainen. Ihmisten akuuttien myrkytysten ehkäisyn ja hoidon parantamista koskevassa neuvoston päätöslauselmassa 90/C329/03 () kehotetaan kuitenkin luomaan yhteisöön vastalääkkeiden saatavuutta koskeva tieto- ja yhteistyöjärjestelmä. 1.5.3. Ruotsissa käytettävä ylimääräinen R-lauseke R-322 "Mahdollisesti vaarallinen nieltynä" -lauseketta käytetään osoittamaan lievästi haitallisia akuutteja vaikutuksia suussa. OECD:n piirissä käytävien vaarallisten aineiden luokittelua ja merkitsemistä koskevien neuvottelujen tuloksena syntynee piakkoin yhdenmukainen kansainvälinen järjestelmä, jonka hyväksyminen voi johtaa direktiivin 67/548/ETY tarkistamiseen. 1.5.4. Ruotsissa käytettävä ylimääräinen R-lauseke R-340 Lauseketta sovelletaan tiettyihin syöpää aiheuttaviin aineisiin, jotka kuuluvat yhteisön R-lausekkeen R-40 piiriin. Ruotsi on ehdottanut lausekkeen R-40 sanamuodon muuttamista. Se edellyttää perusteellista asiantuntija-arviota, koska kyseessä ovat muut vaarat kuin karsinogeenisuus. Asiantuntijat ovat päättäneet suorittaa arvioinnin välittömästi. 2. Komission ehdotus 2.1. Tämän perustamissopimuksen 100 a artiklaan perustuvan direktiiviehdotuksen tavoitteena on muuttaa direktiiviä 67/548/ETY siten, että vaarallisten aineiden merkintöjä koskevien, Itävallan ja Ruotsin osalta keskeneräisten seikkojen tarkistusta varten annetaan kaksi vuotta lisäaikaa. Samalla varmistetaan vaarallisten aineiden ja valmisteiden markkinointiolojen yhdenmukaisuus, koska neuvosto on hiljattain päättänyt sisällyttää tietyt Itävallalle ja Ruotsille liittymissopimuksessa myönnetyt ja tarkistuksen osalta keskeneräiset poikkeukset kahdeksi vuodeksi (1. tammikuuta 1999 31. joulukuuta 2000) yhteiseen kantaan, jonka se antoi vaarallisten valmisteiden luokitusta, pakkaamista ja merkintöjä koskevasta direktiiviehdotuksesta (). 2.2. Direktiiviä 67/548/ETY koskevassa muutosehdotuksessa: lisätään 23 artiklaan 5 kohta, jonka nojalla Itävalta voi vaatia edellä kuvattuja merkintöjä, lisätään 23 artiklaan 6 kohta, jonka nojalla Ruotsi voi vaatia käytettäväksi edellä kuvattuja ylimääräisiä R-lausekkeita. 2.2.1. Poikkeuksien voimassaoloaika on 1. tammikuuta 1999 31. joulukuuta 2000. 3. TSK:n kommentit 3.1. Talous- ja sosiaalikomitea kannattaa komission ehdotusta direktiivin 67/548/ETY 23 artiklan muuttamisesta siten, että 1. tammikuuta 1999 31. joulukuuta 2000 Itävalta ja Ruotsi voivat ihmisten terveyden ja ympäristön suojelun standardiensa perusteella edelleen vaatia käytettäväksi ylimääräisiä merkintöjä vaarallisia aineita merkittäessä. 3.2. Komitea viittaa tässä yhteydessä Amsterdamin sopimuksessa kansanterveyspolitiikalle asetettuihin uusiin vaatimuksiin. Sopimuksen 152 artiklassa todetaan, että "kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu". Tämä koskee myös sisämarkkinoiden harmonisointiin liittyviä sääntöjä. 3.3. Komitea kehottaa komissiota jatkamaan suunnitelman mukaisia ponnisteluja nykyisen vaaraluokituksen tarkistamiseksi ja kansainvälisesti yhdenmukaistettujen standardien käyttöönottamiseksi vaarallisten aineiden luokittelussa. 3.4. Lisäksi komitea korostaa erityisesti seuraavaa: 3.4.1. Kyseinen työ pitäisi saada valmiiksi ajoissa, jotta vaarallisten aineiden luokitusta, pakkaamista ja merkitsemistä koskevan direktiivin tarkistaminen olisi mahdollista saattaa loppuun 31. joulukuuta 2000 mennessä. 3.4.2. Tähän liittyvät johtopäätökset muista "aiheeseen liittyvistä aloitteista" tulisi myös tehdä samaa aikataulua noudattaen. Sitä edellyttää tämän ja muun aiheeseen liittyvän yhteisön lainsäädännön tarkistaminen tarvittaviin tietoihin perustuen. Mainittuihin "aiheeseen liittyviin aloitteisiin" kuuluisivat vaarallisia kotitalousjätteitä koskevat aloitteet ja neuvoston päätöslauselmaan 90/C329/03 sisältyvät aloitteet vastalääkkeiden saatavuudesta. Bryssel 2. joulukuuta 1998. Talous- ja sosiaalikomitean puheenjohtaja Beatrice RANGONI MACHIAVELLI () EYVL L 196, 16.8.1967, s. 1. () Direktiivin 24. mukauttaminen tekniseen kehitykseen, EYVL L 305, 16.11.1998. () Komission työryhmä "Vaarallisten aineiden luokittelu ja merkitseminen terveysvaikutukset" koostuu jäsenvaltioiden ja Norjan sekä teollisuuden ja eurooppalaisten ammattiliittojen asiantuntijoista. () EYVL C 329, 31.12.1990, TSK:n lausunto EYVL C 124, 21.5.1990. () Ehdotukset: EYVL C 283, 26.9.1996 ja EYVL C 337, 7.11.1997 TSK:n lausunto: EYVL C 158, 26.5.1997.